
Ionok migrációja vas(III)-ionokkal módosított bentonitban

Kulcsszavak: agyagásvány; radioaktív; izotóp; aktivitás
Kloridion (36Cl), jodidion (131I) és céziumion (137Cs) migrációját vizsgáltuk, radioaktív nyomjelzés segítségével. A migrációs kísérletekhez vas(III)-ionnal módosított bentonitot használtunk. A bentonitnak fontos szerepe van a természetes földtani és a mesterséges mérnöki gátaknál, mint záró réteg a hulladék és a környezet között. A migrációs együtthatók értékeiből következtettünk arra, hogy milyen változások játszódnak le a pórusrendszerben, ha a bentonit eredeti kationjait vas(III)-ionokra cseréljük ki. A vas(III)-ionok semlegesítik a rétegtöltést, a céziumionok nem juthatnak be a rétegközi térbe, a szorpció nem csökkenti lényegesen mozgásuk sebességét. A vas(III)-ionokkal történő módosítás következtében valamennyi vizsgált ion, töltéstől függetlenül, a szabad pórusvízben, valamit az elektromos kettősrétegben lévő vízben mozog.



